În conformitate cu prevederile Art 2, alin (2^1) din Legea 50/1991 privind autorizarea executării lucrărilor de construcţii, cu modificările și completările ulterioare, procedura de autorizare a executării lucrărilor de construcţii începe odată cu depunerea cererii pentru emiterea certificatului de urbanism în scopul obţinerii, ca act final, a autorizaţiei de construire. În acest sens, pentru proiectele ce includ lucrări de construcție care se supun autorizării și pentru care în etapa pre-contractuală trebuie transmisă Autorizaţia de construire, emisă pentru realizarea investiției, este necesară prezentarea unui certificat de urbanism emis în scopul autorizării acestor lucrări.